E le gore o kwešiše lebaka leo ka lona Beibele ya Seheberu ya Hutter e bego e hola, ela hloko dilo tše pedi tšeo di bego di thatafalela morutwana ge a be a leka go bala Beibele ya Seheberu. Sa pele ke gore e ngwadilwe ka dihlaka tšeo di sa tlwaelegago gomme sa bobedi ke gore dihlogwana tša mantšu le meselana ya ona di dira gore go be thata go lemoga medu ya mantšu ao. Ka mohlala, ela hloko lentšu la Seheberu la נפשׁ (leo le fetoletšwego e le ne’phesh), ye e bolelago gore “moya (soul).” Go Hesekiele 18:4, lentšu leo le thoma ka hlogwana ya ה (ha) gomme hlogwana yeo ge e kopane le lentšu leo di bopa lentšu הנפשׁ (han·ne’phesh). Motho yo a sa rutwago seo a ka bona lentšu הנפשׁ (han·ne’phesh) le fapana le lentšu נפשׁ (ne’phesh). 19. O ka bontšha bjang gore o hlompha tayo ya Jehofa?